A projekt célja a \emph{Rational Unified Process}-t (RUP) követve, a \emph{Szoftver Laboratórium 4} tárgy keretein belül kiadott feladatkiírásnak megfelelő szoftver megalkotása.

\paragraph*{A program célja}

A kész program egy grafikus, billentyűzettel vezérelhető játék lesz, melyben egy képzeletbeli város úthálózatán egy bankrabló autóját irányítva a bankból a rejtekhelyre kell épségben eljutni. Útközben el kell kerülni a - véletlenszerűen közlekedő - rendőrökkel és civil autókkal való találkozást.
Célunk, hogy a felhasználóknak kihívást és élvezetet nyújtson a program használata.

\paragraph*{Futtató környezet}

A programot \emph{Java} nyelven implementáljuk, így a futtatásához \emph{Java Runtime Environment} (JRE) szükséges és egy olyan hardver konfiguráció, amely kielégíti a futtatókörnyezet (JRE) által felállított minimális feltételeket. A JRE-n kívül a programnak más szoftveres függősége nincs.

\paragraph*{Fejlesztés}

A fejlesztőcsapat a kezdetektől törekszik arra, hogy a feladat megoldására egy olyan modellt alakítson ki, amely kielégíti a jelenlegi követelményeket, valamint megkönnyíti a későbbiekben felmerülő igények kielégítését, a szoftver továbbfejlesztését.

A csapat a feladatot igyekszik minél kisebb, egymástól elhatárolt, önállóan
felhasználható \hyphenation{egy-sé-gek-re} egységekre tagolni, a szoftvert
modulárisan felépíteni. Ez növeli a program átláthatóságát, párhuzamosan több modul fejleszthető, dokumentálható, tesztelhető. Célunk, újrafelhasználható, robusztus kód készítése, melyet funkcionális és egységtesztekkel érünk el.

Tekintve a futtatókörnyezettel szemben támasztott követelményeket, fontos szempont az optimális teljesítmény, kellően hatékony programkód megírása, amit a megfelelő tervezési minták alkalmazásával is támogatunk.

Végeredményben egy olyan szoftvernek kell elkészülnie, melynek kezelése a felhasználó számára könnyen elsajátítható, akár a felhasználói dokumentáció elolvasása nélkül. A szoftvernek olyan fejlesztői dokumentációval kell rendelkeznie, melynek segítségével a kód külső fejlesztő által továbbfejleszthető. Ezt átgondolt kódszervezéssel és a dokumentációban az \emph{Unified Modelling Language} (UML) grafikus jelölőrendszer alkalmazásával igyekszünk elérni.

